חוק העונשין (תיקון מס' 132), התשע''ח-2018
הצעת חוק פרטית, הכנסת ה-20
פורסם: ספר החוקים, חוברת 2725, עמ' 698, 2018-06-21T00:00:00+03:00
התיקון התקבל בקריאה השניה והשלישית ביום ה' בתמוז התשע"ח (18 ביוני 2018). התיקון מרחיב את האיסור הקבוע היום על פרסום בדבר מתן שירותי זנות וקובע איסור גם על פרסום מודעות שמטרתן גיוס אנשים לעיסוק בזנות. העונש שנקבע הוא שלוש שנות מאסר למפרסם ואם הפרסום מיועד לקטין – חמש שנות מאסר. בנוסף למאסר נקבע כי על המפרסם יוטל קנס של 226,000 ₪ ואם המפרסם הוא התאגיד יוטל קנס כפול.  
עוד נקבע, כי עבירה לפי תיקון זה תהווה עילה לסגירת אתר אינטרנט המשמש לפרסום הצעות עיסוק בזנות כאמור או לחסימת מספר טלפון המשמש ליצירת קשר למטרת גיוס אנשים לעיסוק בזנות, וזאת לפי חוק סמכויות לשם מניעת ביצוע עבירות באמצעות אתר אינטרנט, התשע"ז–2017 או לפי חוק חסימת מספר טלפון לשם מניעת ביצוע עבירות, התשע"ח–2018.